Document ID: 32004R1819

KOMISSION ASETUS (EY) N:o 1819/2004,
annettu 20 päivänä lokakuuta 2004,
asetuksesta (EY) N:o 1342/2003 poikkeamisesta viljojen, riisin ja viljoista johdettujen tuotteiden tiettyjen vientitodistusten myöntämisen harkinta-ajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 9 artiklan 2 kohdan ja 18 artiklan,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (2), ja erityisesti sen 10 artiklan 2 kohdan ja 19 artiklan,
sekä katsoo seuraavaa:
(1)
Vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 28 päivänä heinäkuuta 2003 annetun komission asetuksen (EY) N:o 1342/2003 (3) 8 artiklan 1 kohdassa säädetään, että edellä mainitussa kohdassa tarkoitettujen tuotteiden vientitodistukset annetaan kolmantena arkipäivänä hakemuksen jättöpäivän jälkeen, jos komissio ei tämän määräajan kuluessa toteuta erityistoimenpiteitä.
(2)
Tätä harkinta-aikaa sovelletaan sekä vientitodistuksiin, joissa tuen määrä on nolla, että niihin, joissa tuki on suuruudeltaan enemmän kuin nolla. Kun otetaan huomioon yhteisön markkinoiden hankintatilanne viljan ja riisin osalta markkinointivuonna 2004/2005, viljan ja riisin vientiä on syytä vauhdittaa erityisesti maailmanmarkkinahintaan tapahtuvan viennin osalta.
(3)
Näissä olosuhteissa on syytä tilapäisesti keskeyttää kolmen päivän harkinta-ajan soveltaminen viljan, riisin ja tiettyjen viljasta johdettujen tuotteiden niiden vientitodistusten osalta, joiden tuki tasausmaksut mukaan luettuina on nollan suuruinen.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1342/2003 8 artiklan 1 kohdan 1 alakohdassa säädetään, kyseisessä alakohdassa tarkoitettuja tuotteita koskevat vientitodistukset annetaan hakemuksen jättöpäivänä, jos tuen määrä on nollan suuruinen.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä lokakuuta 2004.

Labels: 3
17